text: Bankede hul i panserrude hos guldsmed
  11 marts 2013 kl. 10.22
  To tyve fik i nat banket eet hul på 10 gange 10 centimeter i den centimetertykke panserrude hos Kipps Ure og Smykker i Vejen. De fik held til at fiske 28 forlovelsesringe ud.
  En nabo hørte bankelyde kl. 1.30 og fattede mistanke. Han alarmerede politiet, da han så to mørkklædte og maskerede mænd, som løb fra stedet.
  De er formentlig flygtet i en bil.
  Tyvene har arbejdet et lille stykke tid på at banke et hul i butiksruden. Og inden naboerne reagerede har de - "ved indrækning", som politiet siger - taget lidt guldsmykker.
  - Man er ved at blive hærdet, men det er alligevel ikke rart, siger ejeren til TV SYD
  